ཀ
༄ ཇོ་ནང་རྗེ་བཙུན་ཆེན་པོ་ལ་བསྟེན་པའི་བླ་མའི་
རྣལ་འབྱོར་ཟབ་མོ་བཞུགས༔
སྐྱབས་སེམས་ཚོགས་བསགས་སྔོན་སོང་ནས༔ ཨཱ༔ རང་ཉིད་ཐ་ལམ་གནས་པའི་
མདུན་མཁའ་རུ༔ ཡེ་ཤེས་འོད་ལྔའི་ཕུང་པོ་རབ་འཁྲིགས་ཀློང༔ པདྨ་སྟོང་
ལྡན་དར་ཟབ་ལྷོད་འབོལ་སྟེང༔ དཀོན་མཆོག་ཀུན་དངོས་རྗེ་བཙུན་རྡོ་རྗེ་
འཆང༔ འགྲོ་བའི་མགོན་པོ་དཀར་གསལ་འཛུམ་མདངས་རྒྱས༔ ཕྱག་
གཡས་ཆོས་འཆད་ཕྱག་རྒྱས་ཨུཏྤལ་ལ༔ རལ་གྲི་དང་བཅས་ཡུ་བ་ཐུགས་
ཀར་འཛིན༔ གཡོན་པས་མཉམ་བཞག་ཕྱག་རྒྱས་གླེགས་བམ་བསྣམས༔
མཐིང་ཤམ་ཆོས་གོས་ངུར་སྨྲིག་པཎ་ཞྭ་གསོལ༔ འཁོར་དུ་བརྒྱུད་ལྡན་རིན་
འཛིན་བླ་མས་བསྐོར༔ ན་མོ༔ རྗེ་བཙུན་བླ་མའི་ཚོགས་ལ་ཕྱག་འཚལ་ལོ༔
སྣང་སྲིད་སྣོད་བཅུད་རྣམ་དག་མཆོད་པ་འབུལ༔ མི་དགེ་སྡིག་པའི་ལས་
ཀུན་མཐོལ་ལོ་བཤགས༔ བསོད་ནམས་དགེ་རྩ་ཀུན་ལ་རྗེས་ཡི་རང༔ ཐེག་
གསུམ་དམ་པའི་ཆོས་ཀྱི་འཁོར་ལོ་བསྐོར༔ མྱ་ངན་མི་འདའ་གཞན་དོན་རྟག་
ཏུ་བཞུགས༔ དགེ་རྩ་མཁའ་ཁྱབ་སེམས་ཅན་ཡོངས་ལ་བསྔོ༔ ཀུན་ཀྱང་
རྗེ་བཙུན་གོ་འཕང་མཆོག་ཐོབ་ཤོག༔ བླ་མའི་གནས་གསུམ་ཡི་གེའི་འོད་
ཟེར་ནི༔ དཀར་དམར་མཐིང་ཁའི་མདངས་ལྡན་རབ་འཕྲོས་པས༔ བདག་གི་
སྒོ་གསུམ་རེག་པས་སྒྲིབ་པ་དག༔ སྐུ་དང་ཡེ་ཤེས་མངོན་དུ་གྱུར་བར་བསམ༔
235

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དང་པོ་རྡོ་རྗེ་སྒེག་མའི་གླེགས་བམ།
སླར་ཡང་བླ་མ་དགྱེས་བཞིན་འོད་ཟེར་གྱིས༔ རྩེ་ལ་ལེགས་བྱོན་སྙིང་གི་
ཨུཏྤལ་དབུས༔ འོད་དང་གཟི་བརྗིད་འཕྲོ་བཞིན་བཞུགས་པར་བསམ༔
ཐུགས་ཡིད་རོ་གཅིག་ངང་ནས་སྙིང་པོ་བསྒྲངས༔ ཨོྃ་མ་ཧཱ་གུ་རུ་མཉྫུཤྲཱི་ཏུ་
ར་ནཱ་ཐ་སརྦ་སིདྡྷི་ཧཱུྃ་ཧཱུྃ༔ ཅི་ནུས་བཟླས་མཐར་རྗེས་ཐོབ་ལྡང༔ དགེ་བ་བསྔོ་ཞིང་ཤིས་པ་
བརྗོད༔ དེ་ཡི་རྗེ་བཙུན་ཆེན་པོ་ཡིས༔ རྗེས་སུ་འཛིན་པར་གདོན་མི་ཟ༔ ས་མ་ཡ༔ ཞེས་ཛམ་ཐང་ཆོས་
རྗེའི་གཟིམ་ཁང་དུ། བསེར་བ་བླ་མ་བྱང་རྡོར་གྱི་ངོར། དཔའ་བོ་ཆོས་དབྱིངས་རྡོ་རྗེ་རང་ལ་ཞལ་གཟིགས་
སྐབས་བྲིས་པའི་ཡི་གེ་པ་ནི་ཨོཌི་ན་ཐས་སོ།། སརྦ་མངྒ་ལཾ།

236

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་ཀུན་མཁྱེན་ཟབ་སྒྲུབ་སྐོར།
ཀ